CELEX: 62006CJ0006
Fellebbezés
A Közösség szerződésen kívül okozott károkért fennálló felelőssége
A viszonylagos stabilitás, a jogbiztonság és a bizalomvédelem elve
Elfogadhatóság
Részben megalapozatlan, részben elfogadhatatlan fellebbezés
Csatlakozó fellebbezés
Az Elsőfokú Bíróság ítéletének részleges hatályon kívül helyezése iránti kérelem abban a részben, amelyben megállapítja, hogy nem szükséges az Elsőfokú Bíróság által megalapozatlanként elutasított keresettel szemben felhozott elfogadhatatlansági kifogásról határozni
Az eljáráshoz fűződő érdek hiánya
Jogerő

Az Elsőfokú Bíróság (harmadik tanács) T‑415/03. sz., Cofradía de pescadores „San Pedro” de Bermeo és társai kontra Tanács
ügyben 2005. október 19‑én hozott ítélete elleni fellebbezés, amely ítéletben az Elsőfokú Bíróság elutasította a fellebbezőket
állítólagosan azáltal ért kár megtérítése iránti keresetet, hogy a Tanács a Francia Köztársaságra ruházta át a Portugál Köztársaság
részére kiosztott szardellahalászati kvóta egy részét.
Rendelkező rész
1)
A Bíróság a Cofradía de pescadores „San Pedro” de Bermeo, valamint a többi fellebbező – amelyek neveinek listája az Elsőfokú
Bíróság T‑415/03. sz., Cofradía de pescadores „San Pedro” de Bermeo és társai kontra Tanács ügyben 2005. október 19‑én hozott
ítéletének mellékletét képezi – által benyújtott fellebbezést elutasítja.
2)
A Bíróság az Európai Unió Tanácsa által benyújtott csatlakozó fellebbezést elutasítja.
3)
A Cofradía de pescadores „San Pedro” de Bermeo, és a többi fellebbező – amelyek neveinek listája az Elsőfokú Bíróság T‑415/03. sz.,
Cofradía de pescadores „San Pedro” de Bermeo és társai kontra Tanács ügyben 2005. október 19‑én hozott ítéletének mellékletét
képezi –, illetve az Európai Unió Tanácsa maguk viselik saját költségeiket.
4)
Az Európai Közösségek Bizottsága maga viseli saját költségeit.